‘ઈન્ટરનેટ સાથી’ પ્રોજેક્ટ દ્વારા ગામડાંની મહિલાઓ સ્માર્ટફોન અને ઈન્ટરનેટના ઉપયોગ અંગે માહિતગાર બની રહી છે એ બાબત વડા પ્રધાનના ડ્રીમ પ્રોજેક્ટ ‘ડિજિટલ ઈન્ડિયા’નાં ગામડાઓમાં પગરણ સમાન છે. અંતરિયાળ ગામડાંના લોકો સહિત સમગ્ર દેશવાસીઓને ઈન્ટરનેટના માધ્યમથી આધુનિક ટેક્નોલોજી સાથે જોડીને તેમનું જીવન સ્માર્ટ અને સરળ બની રહે તે દિશામાં ‘ઈન્ટરનેટ સાથી’ પ્રોજેક્ટની આ પહેલ આવકારદાયક છે. આ પ્રોજેક્ટથી એક રીતે લાગી રહ્યું છે કે, ‘ડિજિટલ ઈન્ડિયા’ ને સાર્થક કરવાનું કદમ મંડાઈ ચૂક્યું છે.